Miguel Strogoff (amachti)

Miguel Strogoff (amachti) 
Miguel Strogoff ("Michel Strogoff" tik ne tajtaketzalis Franciachanej) se amachti. Jules Verne yajika ne tawawasuani amachti. Tik ne shiwit 1876. 

 Ne casoj 
Miguel Strogoff kipia 30 shiwit wan tekiti ken tawikani tawawasualis pal ne tatuktiani Zar de Rusia (tik ne shijshiwit tatuktiani Zar Alejandro II de Rusia). Miguel nesik tik ne techan Omsk, Siberia, tik Rusia. Yaja sujsul kojtik wan tzunshilut wan kipia ijiish susul. Inan Marfa Strogoff wan iteku Pedro Strogoff (Pierre Strogoff tik ne tajtaketzalis Franciachanej). Ne Zar nemi pal kituktia se tawawasualis ka iikaw ika yaja iwan ne techan Irkutsk sajsayti. Ne tártaros yaw-kiitzkiat ne techan Irkutsk wan muchi Siberia, wan iikaw tesu kimati yaja sajsayti. Miguel yaw-yawi ka Irkutsk iwan yankwik itukey wan itzuntukey: Nicolas Korpanoff. Miguel nemi pal kiketza tesu yek takat nusan: Iván Ogareff. Ogareff tekiti iwan ne tatuktiani tártaros Feofar Kan. Miguel pewa ne ujti tik ne techan Moscú ka Irkutsk wan yawi ka techan Nizhni Nóvgorod. Né, munamiki iwan se pashaluani Letoniachanej: Nadia Fedor. Nadia kitatemulia iteku, ne tapajtiani Dr. Basili Fedor, wan kineki yawi ka Irkutsk nusan. Miguel kinutza Nadia "iikaw", wan yejemet yawit entekitit ka Irkutsk. Nadia wan Miguel munamiki inwan periodistas Alcide Jolivet (Franciachanej) wan Harry Blount (Inglés), wan kinhpalewia yejemet. Ne ujti kq Irkutsk sujsul tesajsay, pero Miguel nemi pal ejku ka Irkutsk katka ne tártaros wan Ogareff. 

 Ne tuijikniwan 

 Miguel Strogoff
 Nadia Fedor
 Iván Ogareff
 Alcide Jolivet
 Harry Blount
 Marfa Strogoff
 Sangarra
 Feofar Kan

 Taika Miguel Strogoff sujsul wey? 
Tik ne ujulinkwikwil ipanpa yaja

Kanaj miak ujulinkwikwil ijpak ne amachti Miguel Strogoff: 

 Michel Strogoff (1956)
 Les Aventures extraordinaires de Michel Strogoff (2004)
 Michael Strogoff (1908)

 Ipanpa Uni 

 https://es.wikipedia.org/wiki/Miguel_Strogoff
 https://www.gutenberg.org/ebooks/author/60
 https://www.britannica.com/biography/Jules-Verne
 https://www.bnf.fr/fr/jules-verne-ressources-en-ligne